Árlegar fegrunarviðurkenningar vegna garða við fjölbýli og stofnanir hafa verið afhentar undanfarin ár í kringum afmæli Reykjavíkurborgar og voru að þessu sinni afhent í Höfða föstudaginn 15. ágúst 2003 . Í flokknum lóðir fjölbýlishúsa fékk lóðin við Sóltún 11 - 13 viðurkenningu fyrir fallegan frágang á stórri fjölbýlishúsalóð . Í áliti Fegrunarnefndar Reykjavíkur segir að gróðurval sé fjölbreytt og að lóðin sé í alla staði snyrtileg . Í flokknum lóðir stofnana fékk lóð Hjúkrunarheimilisins Sóltúns við Sóltún 2 viðurkenningu fyrir fallega og vel skipulagða lóð . Í áliti nefndarinnar segir að vandað hafi verið til við allan yfirborðsfrágang og gróðurval sem myndar fallega og snyrtilega umgjörð um bygginguna . Dvalarsvæði hjúkrunarheimilisins eru skjólsæl og nýtast vel . Íbúðir við Sóltúni 11 - 13 voru afhentar kaupendum um mitt ár 2000 og var lokið við frágang lóðar að mestu það sumar . Hjúkrunarheimilið var formlega vígt í ársbyrjun 2002 og frágangi lóðar lauk það sumar . Landslag ehf sáu um landslagshönnun á báðum þessum lóðum en Garðsauki ehf og Nesprýði ehf sáu um lóðaframkvæmdir fyrir ÍAV og bera viðurkenningarnar ánægjulegan vott um gifturíkt samstarf .